तेज प्रताप ने कहा, 'बच्चों के लिए दुल्हन ढूंढ़ने की जिम्मेदारी घर के बड़े और बुजुर्गों की होती है. ऐसे में वह यह जिम्मेदारी सुशील मोदी को सौंप रहे हैं.' तेज प्रताप द्वारा दुल्हन खोजने की जिम्मेदारी मिलने के बाद सुशील मोदी ने भी बिना देर किए इसे स्वीकार तो कर लिया, परंतु तीन शर्तें रख दीं. बीजेपी नेता और बिहार के उपमुख्यमंत्री सुशील कुमार मोदी ने सोमवार को ट्वीट किया कि मैं तेजप्रताप के लिए दुल्हन ढूंढने को तैयार हूं. लेकिन मेरी तीन शर्तें हैं. पहली कि वह दहेज नहीं लेंगे, अंग दान करने की शपथ खानी होगी और कसम खाएंगे कि वह कभी किसी की शादी में बाधा डालने की धमकी नहीं देंगे.